Tutustu syksyn tietokirjauutuuksiin, joissa päästään seuraamaan toinen toistaan mielenkiintoisempia elämäntarinoita. Mitä tapahtui Sanna Marinille? Millainen elämä oli Elvis Presleyn tyttärellä? Millaista on työskennellä sisäkkönä kuningatar Elisabet II:n hovissa? Lisää kirjauutuuksia löydät verkkokaupastamme.
Uutuudet | Kaunokirjat | Lastenkirjat
--- | --- | ---
Tietokirjat | Dekkarit | Kirjablogi
--- | --- | ---
Kiinnostavia tositarinoita
Tutustu syksyn tietokirjauutuuksiin, joissa päästään seuraamaan toinen toistaan mielenkiintoisempia elämäntarinoita. Mitä tapahtui Sanna Marinille? Millainen elämä oli Elvis Presleyn tyttärellä? Millaista on työskennellä sisäkkönä kuningatar Elisabet II:n hovissa? Lisää kirjauutuuksia löydät verkkokaupastamme.
Tietokirjat
# Mitä tapahtui Sanna Marinille?
Salla Vuorikosken kirjoittama Sanna Marin. Poikkeuksellinen pääministeri -kirja perustuu laajaan taustatyöhön tutkivan journalismin menetelmin, sisältäen kymmenien sisäpiirin ihmisten haastattelut. Moni puhuu nyt toimittajalle ensimmäistä kertaa asioista, joista ei ole aiemmin halunnut puhua. Kirja avaa uuden näkymän moniin asioihin ja tapahtumiin.
Sanna Marin. Poikkeuksellinen pääministeri
Palkitun toimittajan kirja paljastaa, millainen johtaja Sanna Marin oli. Joulukuussa 2019 dramaattinen hallituskriisi teki Sanna Marinista Suomen historian nuorimman pääministerin. Hän joutui pian johtamaan maata, jonka sisäinen ja ulkoinen turvallisuus oli uhattuna vakavan pandemian ja Venäjän aloittaman hyökkäyssodan takia. Teoksessa kerrotaan, mitä suljettujen ovien takana todella tapahtui. Millainen johtaja Sanna Marin oli ja miten hän muuttui pääministerivuosien aikana?
##### 29,90 € #####
Osta tästä
# Ruokamuistoja
Kokki ja ruokavaikuttaja Hanna Himanka kuvaa tarkkanäköisissä ruokamuistelmissaan, miten ruoka ja muistot kietoutuvat elämässämme yhteen. Tilaa Kauhan tasapaino. Ruokamuistelmani -kirja signeerattuna. Toimitukset alkaen viikosta 43.
Kauhan tasapaino. Ruokamuistelmani (signeerattu)
Ruoka on ollut Hanna Himangan elämässä aina vahvasti läsnä: mummolan turvalliset makumuistot kiteytyivät pitsireunaisiin lettuihin ja metsäeväisiin, Helsinkiin muutto avasi tien ravintolamaailmaan ja kulinarismiin, ruokavaikuttajana ja kokkina Himanka on metsästänyt täydellisiä reseptejä ja äitinä hän on halunnut siirtää ruokaperinteitä eteenpäin, mutta myös rikkoa niitä. Siistissä keittiössä, voin ja sipulin keskustellessa pannulla, Himanka on elementissään. Ruoka ei kuitenkaan ole aina puhdasta iloa. Se on myös kipeitä muistoja, aterioiden äärellä riideltyjä riitoja, viimeisiä kohtaamisia tai hyviä aikeita, jotka vääntyvät ärtymykseksi.
##### 28,90 € #####
Osta tästä
# Gracelandista Buckinghamiin
Kohti suurta tuntematonta – Muistelmat
Ennen yllättävää menehtymistään vuonna 2023 Lisa Marie Presley pyysi tytärtään Riley Keoughia auttamaan häntä kirjoittamaan pitkään valmistelemansa muistelmateoksen. Riley Keough sai kuunneltavakseen äitinsä Lisa Marie Presleyn muistelmiaan varten tallentamia nauhoituksia; tarinoita Elvis-isän ehdottomasta rakkaudesta, mutkikkaasta suhteesta äiti Priscillaan, kasvamisesta Gracelandissa, jossa salamavalojen räiske alkoi heti ulko-ovelta. Nauhoituksissa Lisa Marie avasi myös omaa rakkauselämäänsä, avioliittoja Michael Jacksonin ja Nicolas Cagen kanssa sekä kipua poikansa, Rileyn veljen, itsemurhasta.
##### 29,90 € #####
Osta tästä
Maire – Hänen Majesteettinsa palveluksessa
Kun Maire Lankinen lähti piikomaan Englantiin, hän ei tiennyt päätyvänsä Buckinghamin palatsiin. Maalaistyttö Maire Lankinen halusi 1960-luvun alussa nähdä maailmaa ja pestautui piiaksi Windsorin pikkukaupunkiin Englantiin. Laivan lähtiessä Suomesta hän ei osannut aavistaa, että kohtalo heittäisi hänet pian Buckinghamin palatsiin ja työhön kuningattaren palveluksessa. Maire Lankinen kertoo nyt ensimmäistä kertaa koko tarinan vuosistaan ainoana ulkomaalaisena sisäkkönä kuningatar Elisabet II:n hovissa.
##### 29,90 € #####
Osta tästä
# Elämää ja kulttuuria
Perheeni tarina
Viisaan naisen koskettava kertomus musiikista, rakkaudesta, menetyksistä ja muistojen voimasta. Köyhissä oloissa kasvanut yksinhuoltaja Eva-Riitta tekee sivutyötä baarimikkona, kun ravintolassa esiintyvä Fredi kiinnostuu hänestä. Fredistä tulee Eva-Riitalle Matti ja puoliso yli viideksikymmeneksi vuodeksi. Fredi luo menestyksekkään uran laulajana ja säveltäjänä, kun taas Eva-Riitta rikkoo lasikattoja kansanedustajana, maaherrana ja Helsingin kaupunginjohtajana. Teoksen on kirjoittanut Sanna Wirtavuori.
##### 29,90 € #####
Osta tästä
Keppostelua ja kulttuuria
Erään eloisan nuoren miehen kasvutarina sodanjälkeisessä Suomessa eli kuinka Mauri Anterosta kehkeytyi M.A. Numminen. Ennen taiteilija M.A. Nummista oli Mauri Antero Numminen. Keppostelua ja kulttuuria on M.A.Nummisen muistelmateos vuosilta 1940-1960. Se kertoo materiaalisesti niukasta mutta henkisesti rikkaasta ajasta ja paikasta, jossa Mauri Anterosta vaivihkaa kehkeytyi kulttuurin renessanssimies ja underground-ikoni.
##### 30,90 € #####
Osta tästä
Aulikki Oksanen. Hyppy syreenien tuleen
Kirjailija, kulttuuriradikaali, taiteilija, taistolainen, äiti, puoliso. Aulikki Oksasella on ollut monta roolia, mutta vain yksi, täysi elämä. Aulikki Oksanen muistetaan sekä sydäntä riipaisevien rakkauslaulujen kirjoittajana että kiihkeänä tasa-arvon puolustajana. Mutta tietääkseen, kuka hän oikeasti on, on luettava hänen koko tarinansa. Teoksen on kirjoittanut Helena Ruuska.
##### 29,90 € #####
Osta tästä
Sirkka Turkka - Tähti kuuttomassa yössä
Sirkka Turkan (1939–2021) jäämistöstä löytyneiden kirjeiden ja päiväkirjojen sekä hänet tunteneiden ihmisten muistojen kautta Ulla Janhonen vie lukijan matkalle kirjailijan harvinaislaatuisen voimakkaiden runojen maailmaan ja arvoitukselliseen ihmiseen niiden takana ̶ sekä tämän mukanaan kantamaan lapsuuden salaisuuteen.
##### 29,90 € #####
Osta tästä
# Urapolkuja
Strategi – Kari Neilimon ura ja elämä
Kari Neilimo oli ansioitunut yliopistomies, kun hänet pyydettiin SOK:n pääjohtajaksi. Vuosikymmenessä Neilimosta tuli guru, joka nosti osuuskaupan haastajasta markkinajohtajaksi ja kaupan edelläkävijäksi. Kari Neilimolle yritysjohtajuus on ammatti, elämäntapa ja kutsumus. Hänen erityistaitonsa on takoa tiimi ja tulokset suuremmiksi kuin osiensa summa. Teoksen on kirjoittanut Sanna Seiko Salo.
##### 29,90 € #####
Osta tästä
Rikosasianajaja
Syytön kunnes toisin todistetaan. Poikkeuksellinen kurkistus nykypäivän rikoksiin ja niiden oikeudenkäynteihin. Puolustusasianajaja Kaarle Gummeruksen kaunistelematon elämäkerta vie lukijan harvinaisella tavalla keskelle esitutkintoja ja kuulusteluja – oikeussalien joskus tunteikastakin draamaa unohtamatta. Rikoksen taustalta löytyy aina myös tarina ja suuria murheita, joita asianajaja joutuu lähietäisyydeltä seuraamaan. Teoksen on kirjoittanut Veli-Pekka Lehtonen.
##### 29,90 € #####
Osta tästä
Ilmainen toimitus yli 35 € tilauksiin.
WSOY • Tammi • Johnny Kniga • Kosmos • Bazar • Docendo • Minerva • Readme
Ota yhteyttä: asiakaspalvelu@kirja.fi Osoitelähde: Kirja.fi-uutiskirjerekisteri. Werner Söderström Oy · Lönnrotinkatu 18 A · 00120 Helsinki © 2022 Kirja.fi Rekisteriseloste